Dómsmálaráðherra segist ekki hafa gert mistök þegar hún hringdi í lögreglustjórann á höfuðborgarsvæðinu vegna Ásmundarsalarmálsins. Hún segir að dagbókarfærsla lögreglunnar hafi verið sérstök.
Áslaug Arna Sigurbjörnsdóttir dómsmálaráðherra segist ekki hafa sett lögreglustjórann á höfuðborgarsvæðinu í erfiða stöðu, þegar hún hringdi í hana á aðfangadag í tengslum við brot á sóttvörnum í Ásmundarsal á Þorláksmessu. Í dagbókarfærslu lögreglu kom fram að háttvirtur ráðherra hefði verið í samkvæmi í salnum. Síðar kom í ljós að það var Bjarni Benediktson fjármálaráðherra. Fréttastofa greindi í vikunni frá því að Áslaug Arna hefði hringt í Höllu Bergþóru Björnsdóttur, lögreglustjóra á höfuðborgarsvæðinu, að morgni aðfangadags vegna þessa máls.
Ég á mikið af samtölum við lögreglustjórana og mjög gott og mikilvægt samstarf til að fá upplýsingar um spurningar sem að mér beinast sem æðsta yfirmanni lögreglunnar.
Þannig að það voru ekki mistök af þinni hálfu að hafa samband á aðfangadag?
Nei ég tel það ekki mistök að afla mér upplýsinga um mál sem ég vil vera vel upplýst um áður en ég tjái mig.
Ef þú hringir í lögreglustjóra á aðfangadag þá hlýtur tilefnið að vera þetta tiltekna mál?
Tilefnið var dagbókarfærslan sem vakti athygli fjölmiðla. Og fjölmiðlar spurðu mig hvort hún væri eðlileg. Ég þekkti ekki verklag dagbókarfærslna lögreglunnar og spurði aðeins um það.
Hún var sérstök. Og lögreglan hefur orðað það þannig og endurskoðað verklagið.
Léstu í ljós þá skoðun þína í samtalinu?
En hefurðu skilning á þeirri umræðu sem upp er komin í ljósi þess að fjármálaráðherra átti þarna hlut að máli?
Fólk vill kannski setja þetta í annað samhengi og er að reyna að láta í það liggja að ég hafi haft einhver afskipti af þessu sem er auðvitað kolrangt.
Telurðu að þú hafir sett lögreglustjórann í erfiða stöðu?
Nei ég spurði bara um verklag um upplýsingagjöf og persónuverndarsjónarmið sem voru spurningar sem mér bárust.
Dómsmálaráðherra segist ekki hafa gert mistök þegar hún hringdi í lögreglustjórann í höfuðborgarsvæðinu vegna Ásmundarsalarmálsins. Hún segir að dagbókarfærsla lögreglunnar hafi verið sérstök.